Denne artikkelen omhandler nettsamfunnet.  For naturfenomenet, se Geysir (geologi).

**Gaysir** er et norsk nettsted som har homofile og bifile menn og kvinner som sine hovedmålgrupper. Gaysir var et av Norges første nettsamfunn, og har om lag 70 000 unike besøkende per uke. Nettstedet eies og drives av aksjeselskapet Gaysir AS.

Gaysir ble i 2006 tildelt Æresprisen fra Oslo LLH under det årlige arrangementet Skeive dager i Oslo sentrum. Begrunnelsen var at nettstedet hadde laget et trygt og inkluderende nettverk for homofile og lesbiske, og bidro til homofiles identitetsbygging.

Historie
--------

Den første versjonen av Gaysir ble lansert 22. september 2000. Versjon ni ble lansert senvinteren 2007. Gaysir ble Norges dominerende nettsted for homofile etter at nettsamfunnet Radiator, drevet av Helseutvalget for homofile, ble nedlagt i 2002. Mens Radiators aktive brukere i stor grad var kvinner, var Gaysir hovedsakelig besøkt av menn.

### Kåring av Norges mektigste homofile

12. og 13. januar 2006 kåret redaksjonen i Gaysir for første gang de 10 mektigste åpne homser og lesber i Norge. Vinnerne ble byrådsleder i Oslo Erling Lae og håndballspilleren Gro Hammerseng.

Makttoppen ble også kåret av nettstedet i 2007, fremdeles med Erling Lae på toppen – denne gangen i selskap med den den da nyansatte sjefredaktøren i Dagbladet, Anne Aasheim

Erling Lae og Anne Aasheim tronet også øverst på Gaysirs maktkåringer i 2008.

Noen personer er gjengangere på listen, slik som Erling Lae (H) og Anette Trettebergstuen (Ap), men Christine Koht, Karen-Christine Friele, Håkon Haugli (Ap), André Oktay Dahl (H) er også ofte på lista.

### Kontroverser

**Bønneaksjon mot makttopp-kårede** (2006): Kåringen i 2006 fikk mye oppmerksomhet. Til avisen Norge IDAG uttalte Jan-Aage Torp at han anbefalte kristne å bruke listene til målrettet bønn for å få personene som stod på dem fjernet fra sine stillinger. Denne oppfordringen til bønnekampanje ble omtalt i en rekke medier, deriblant Dagbladet.

**Trondheim kommunes nettportal** (2007): I juli 2007 ble det strid vedrørende Trondheim kommunes lenkepolitikk og Gaysirsidenes pornografiske annonser. Det gjaldt da om kommunens nettside skulle lenke til websiden til et lokalt homoarrangement, HomoUKA. Denne siden lenket i sin tur til Gaysir og Blikk. Trondheim kommune sa da at de ikke ønsket å eksponere en lenke som førte til sider som kan være støtende. Trondheims varaordfører Knut Fagerbakke (SV) omgjorde beslutningen.

**Om anbefalinger til skoleverket** (2007): Byrådet i Oslo kommune vedtok i 2006 en handlingsplan mot diskriminering av homofile, lesbiske og bifile, med anbefaling om at Gaysir og Blikk burde være tilgjengelige for elever i videregående skoler. Barne- og likestillingsminister sendte den 10. november 2007 ut et brev undertegnet statsråd Karita Bekkemellem til tretten store kommuner, der de ble oppfordret til å utarbeide tilsvarende handlingsplaner som Oslo. I brevet nevnte hun Blikk Nett og Gaysir som aktuelle ressurssider.

Departementets anbefaling kom etter at problematikken knyttet til disse nettstedenes annonser hadde vært oppe i Trondheim. Brevet utløste protester, først fra organisasjonen Nordisk nettverk for ekteskapet, og politikere fra FrP og KrF tok avstand fra departementets innstilling. Gaysir hadde da fremdeles annonsører som i sine nettbutikker viste i seg selv hardpornografiske gjengivelser av omslag fra filmer til salgs på VHS/DVD. Disse gjengivelsene var synlige uten sperrer eller særskilt innlogging, og ble beskrevet av *Nordisk nettverk for ekteskapet* og i en rekke aviser (Dagen, Magazinet, Norge idag, Vårt Land, Nettavisen) i varierende detalj. Det ble også referert flere eksempler fra annonsørenes nettsteder, blant annet til dels grove titler på noen av filmene tilbudt for salg, og en sexklubb hvor man kunne lese tilbakemeldinger med svært direkte beskrivelser. FrP mente at Barne- og likestillingsdepartementets nye statsråd burde trekke tilbake anbefalingen hvis annonsene ikke ble fjernet fra nettstedet.

Fra 22. november 2007 justerte Gaysir visningen av disse annonsene, slik at de deretter bare var synlige for interesserte innloggede medlemmer.

Tjenester
---------

Gaysir har siden starten satset på daglig oppdaterte nyheter. Nettstedet har per november 2007 over 6000 artikler i sitt arkiv.

### Gaysir Interaktiv

Gaysir Interaktiv er nettsamfunnsdelen av Gaysir. Brukerne oppretter profiler og kan sende meldinger, bilder, og smilefjes til andre brukere. Medlemmene kan også skrive blogg og opprette fotogallerier. Aldersgrensen for medlemskap er jamført med den seksuelle lavalder på 16 år.

Med sine 47 225[] medlemmer per februar 2011 er Gaysir Interaktiv en sentral møteplass[] for det norske homomiljøet. Kjønnsfordelingen blant brukerne er 30 % kvinner og 70 % menn.

Betalte plussmedlemskap ble innført i Gaysir Interaktiv i 2002. Gaysir Interaktiv er tilgjengelig for ikke-betalende medlemmer av nettsamfunnet, men gratisversjonen har ingen tilgang via WAP, ingen tilgang til andre brukeres bildegallerier og reklame for plussmedlemskap i stedet for enkelte funksjoner.

### Kalender og utelivsguide

Gaysir har en aktivitetskalender med oversikt over aktiviteter for homofile i hele landet, både festarrangører, utesteder og frivillige organisasjoner er listet. Det er også en egen utelivsguide med alle faste møteplasser for homofile i hele landet.

Referanser
----------

1. ↑  «Om Gaysir». Arkivert fra originalen 19. februar 2015. Besøkt 1. mars 2015.
2. ↑  «Rosemarie Køhn årets homofryd». Gaysir. Arkivert fra originalen 18. juli 2011. Besøkt 23. november 2007.
3. ↑  Anine Johansen (19. mars 2001). «Nettportalen som står seg». *Dagens Næringsliv*: 42.
4. ↑  «Radiator legges ned». Gaysir. Arkivert fra originalen 29. desember 2004. Besøkt 23. november 2007.
5. ↑  Lindstad, Siri: Omsvermete nettsuksesser Arkivert 13. mai 2007 hos Wayback Machine.
6. ↑  «Makttoppen 2006». Gaysir. Arkivert fra originalen 18. februar 2006. Besøkt 23. november 2007.
7. ↑  «Lesbetoppen 2007». Gaysir. Arkivert fra originalen 14. januar 2007. Besøkt 23. november 2007.
8. ↑  «Lesbetoppen 2008». Gaysir. Arkivert fra originalen 5. februar 2008. Besøkt 1. februar 2008.
9. ↑  «Avsett lesber og homser på makttoppen i Norge, ved bønn.». Norge IDAG. Arkivert fra originalen 24. juli 2011. Besøkt 23. november 2007.
10. ↑  «- Makthomser må fratas sine stillinger». Dagbladet. Besøkt 23. november 2007.
11. ↑  Adressa.no 12. juli 2007: «Stanser homoside» Arkivert 24. november 2007 hos Wayback Machine. Nettsted sist besøkt 23. november 2007.
12. ↑  «Regjeringen anbefaler pornosider til barn». 16. november 2007. Arkivert fra originalen 24. juli 2011. Besøkt 23. november 2007.
13. ↑  «Står inne for Homouka». Blikk. 12. juli 2007. Arkivert fra originalen 14. august 2007. Besøkt 23. november 2007.
14. ↑  «Handlingsplan mot diskriminering av lesbiske, homofile og bifile» (PDF). Oslo kommune. 6. juni 2006. Besøkt 23. november 2007.
15. ↑  Bekkemellem, Karita. «Barne- og familieminister Bekkemellems brev til tretten kommuner» (PDF). Arkivert fra originalen (PDF) 24. juli 2011. Besøkt 22. november 2007.
16. 1 2 3  «Departement anbefaler websider med annonser for grov porno». Nordisk nettverk for ekteskapet. 14. november 2007. Arkivert fra originalen 24. juli 2011. Besøkt 8. desember 2007.
17. ↑  «Ber Manuela trekke pornolinker». Nettavisen. 22. november 2007. Besøkt 23. november 2007.
18. ↑  «Linkene må bort snarest». Magazinet. 20. november 2007. Besøkt 6. desember 2007. [*død lenke*]
19. ↑  «Fjerner pornolenker». Vårt Land. 23. november 2007. Besøkt 27. november 2007. [*død lenke*]
20. ↑  «Interaktiv statistikk». Besøkt 14. november 2007. [*død lenke*]

Eksterne lenker
---------------

* Gaysir

| * v
* d
* r
LHBT-tema |
| --- |
| Lesbisk – Homofil – Bifil – Trans |
| Orientering | 
* Homofili
	+ Lesbisk
* Bifili
* Panfili
* Aseksualitet
* Queer
* Seksuell orientering

 |  |
| Kjønnsidentitet | 
* Transperson
	+ Transmann
	+ Transkvinne
	+ Ikke-binær
* Cisperson
* Kjønnsidentitet
* Kjønnsroller
* Kjønnsinkongruens

 |
| Rettigheter | 
* Bedre livskvalitet for LHBT-personer
* Ekteskapsloven
* Paragraf 175
* Straffeloven § 213
* Likekjønnet ekteskap
* Medfar
* Medmor
* Likekjønnede par som adoptivforeldre
* Registrert partnerskap
* Don't ask, don't tell
* Tredje kjønn

 |
| Holdninger | 
* Homofobi
* Bifobi
* Transfobi
	+ TERF
* Anti-gender-bevegelsen
* Heterosexisme
* Oute

 |
| Kultur/samfunn | 
* Regnbueflagg
* Heteronormativitet
* Komme ut av skapet
* Pride
* Europride
* Sápmi Pride
* Homomiljø
* Homoikon
* Queer tango
* Transvestisme

 |
| Historie | 
* Homofile under holocaust
* Stonewall-opprøret
* Thebens hellige bande

 |
| Organisasjoner | 
* Homobevegelsen
* Det norske forbundet av 1948
* Human Rights Campaign
* ILGBTIA
* National Stonewall Democrats
* PFLAG
* Skeiv Ungdom
* Transpersonorganisasjoner
* Fri
* Skeiv verden
* FTPN
* The Trevor Project
* Blue Diamond Society
* Homofile og lesbiske sosialdemokrater
* Homonettverket
* Skeivt kristent nettverk
* Westboro Baptist Church

 |
| Annet | 
* Homofil atferd hos dyr
* Kinsey-skalaen
* Konverteringsterapi
* Gaysir
* Queerteori
* Spanner-saken
* USNS «Harvey Milk»

 |